# Papyri Montserratenses-Roca

Els Papyri Montserratenses-Roca són una col·lecció important de papirs d'autors antics, com: Homer (Ilíada i Odissea), Ptolemeu, i manuscrits bíblics en grec i llengua copta del segle iii i IV escrits i alguns escrits primitius cristians. Van ser reünits pel papiròleg Ramon Roca i Puig (1906-2001), des de mitjan segle passat. Va treballar durant molt de temps a (Egipte i Palestina), on va adquirir importants manuscrits.
Inicialment es van dir «Papyri Barcinonenses (PBarc.)» (trad.: papirs barcelonins). Roca els va depositar en la Fundació Sant Lluc Evangelista creada ad hoc el 1952 a Barcelona. A més de la seva tasca de conservació, la fundació també va anar editant publicacions a base d'aquests papirs, amb la particularitat que tot i la censura franquista, quasi tot es publicava en català. Quan el 1998 Ramon Roca se'n va anar a viure al Monestir de Montserrat, va decidir canviar el nom en Papyri Montserratenses II. El 2000, poc abans de morir, Ramon Roca va llegar la col·lecció de papirs al Monestir de Montserrat per tal d'assegurar-ne la permanència a Catalunya. La col·lecció de la Fundació el 2008 era en via de restauració i catalogació per membres de l'Instituto de Filología del Consell Superior d'Investigacions Científiques (CSIC). Aleshores es va decidir canviar definitivament el nom científic en Papyri Montserratenses-Roca (papirs de Montserrat-Roca), per diferenciar-la del nom de la col·lecció del pare Bonaventura Ubach i Medir.
Conté entre d'altres el P67, amb el Papir 64 d'Oxford del mateix còdex, el fragment més antic conegut de l'Evangeli de Sant Mateu.

## Referències

* ↑ Robinson, James M. «Two Barcelona repositories». A: The Story of the Bodmer Papyri: From the First Monaster's Library in Upper Egypt to Geneva and Dublin (en anglès). reimpressió. James Clarke, 2014, p. 99-100. ISBN 9780227172780.
* ↑ «Papyri Montserratenses-Roca». Gran Enciclopèdia Catalana. Barcelona: Grup Enciclopèdia Catalana.
* ↑ «La Fundación San Lucas Evangelista» (en castellà). Helmantica: Revista de filología clásica y hebrea, 8, Nº 25-27, 1957, pàg. 317-318. ISSN: 0018-0114.
* ↑ «Col·lecció de l'Abadia de Montserrat» (en català, anglès, castellà). National Papyrological Funds. Ductus, 2009. Arxivat de l'original el 2016-01-30. [Consulta: 22 gener 2016].
* ↑ «Ramon Roca-Puig, papirólogo de prestigio mundial, fallece a los 95 años» (en castellà). La Vanguardia digital, 30-06-2001. Arxivat de l'original el 2016-01-27 [Consulta: 19 gener 2016]. «El año pasado, decidió legar la colección de papiros de la Fundació Sant Lluc Evangelista al monasterio de Montserrat»
* ↑ Tragan, Pius-Ramon. «Papirs: Papir Monts-Roca 1: Evangeli de Mateu, segle II». Scriptorium Biblicum et Orientale de l'Abadia de Montserrat, 2010.
* ↑ Torallas i Tovar, Sofía. Biblica Coptica Montserratensia: P. Monts. Roca II (en anglès). volum 2 d'Orientalia Montserratensia. CSIC Press, 2007, p. 9. ISBN 9788484159742.
* ↑ Tudela i Penya, Montserrat «La papirologia: una ciència de futur de la mà del passat». Butlletí del Col·legi Oficial de Doctors i Llicenciats en Filosofia i Lletres i en Ciències de Catalunya.

## Bibliografia

* Torallas i Tovar, Sofía «Los fragmentos coptos bíblicos del fondo Roca-Puig de la Abadía de Montserrat» (pdf) (en castellà). Collectanea Christiana Orientalia, vol. 2, 2005. Arxivat de l'original el 2012-04-13. ISSN: 1697-2104 [Consulta: 24 gener 2016].
* Tragan, Pius Ramon «El fons papirològic més important de la península» (pdf). Qüestions de vida cristiana, 236, pàg. 141-152.

## Enllaços externs

* Memòria de Ramon Roca i Puig Arxivat 2008-05-09 a Wayback Machine.